Mentale Buchführung

Mendali Buchfierung (uff Englisch Mental accounting) meend, dass Laid ia Ausgawe in mendale Konde oideeln unn die Ausgawe unnaschiedlisch je noch Kondo, wuse im Kopp hodd, behondeln. Doraus ergewwen sisch vaschiedene Broblem unn a falsche Enschaidunge. Des gehd uff die Erwede vum Professor Richard Thaler zurigg.Richard Thaler: Towards a positive theory of consumer choice (1980) Journal of Economic Behavior and Organization, 1, Seite 39−60.

 Mendale Konde 
Easchmol wesma, dass Laid uubwusst Konde in Kopp bildn, wuse Ausgawe „vabuche“ dun. Zum Baischbiel konns a Kondo „Gschengg“, "Ualaubskass", „Bongg“ odda oannare gewwe. Des hilf donn de Laid de Iwwabligg iwwa die Ausgawwe zu palde.

 Broblem 
Broblem dauchen uff, womma sognondi „Endschaidungsirrelewonde Koschde“ wie vasungene Kosche derfen nedd in vaninfdische Enschaidunge oifliese. Awwa midde Mendale Buchfierung wead des vahinnad.

De Thaler bschraibd ä Experimend, wuade Teschdpeasone, wuins Theada geje wolln, sache dud, dass än Oidridd 10 Dollar koschde dud, unse die Kaad schun gkafd hawwen. Jedz wead de Teschdpeasone gsachd, dasse onde Theadakass mergen, dasse die Oidriddskaad valoren hawwen, unn werren gfochd, obse ä naiji Kaad onde Kass kafe dun. 56% vunde Laid deden kä naiji Kaad kafe. Des kummd dohea, dasse uffm Kondo „Theadakaad“ nomol 10 Dollar druffschlache missen unn deswesche die Kaad donn 20 Dollar koschde ded. Des issen des awwa donn nedd werd.
Ä onnari Teschgrubb krischd gsachd, dsse die Kaad earsch onde Theadakass kafe dun. Donn mergense, dasse die 10 Dollar valore hawwen, wuse die Theadakaad midd hawwen kafe wolle. Jedz endschaiden sisch 88% die Kaad doch zu kafe. Des kummd dohea, dasse de Valuschd nedd dem Kondo „Theadakaad“ zuschlachn, sondan „Valuschd Baageld“. Domidd blaibd de Prais fa die Kaad 10 Dollar.Richard Thaler: Mental accounting matters (1999) Journal of Behavioral Decision Making, 12(3) , Seite 193 ff.

 Valuschdongschd 
Laid b'weade noch de Prospect-Theorie än meschlische Valuschd daidlisch schdäaga als die Meschlischkaid uffn G'winn. Die Valuschdongschd fiad zu änna Schdadus-Qwo-Vazerrung. Ders lischd dodroa, dass G'winn unn Valuschd uff vaschiedene mendale Konde vabuchd werren. Des ischde Grund fa den Deng'gfehla‎.

 Bischa 




 Vawais 

Kategorie:Deng'gfehla